# **PRIMARIA ORASULUI SIMERIA**

# **SERVICIUL URBANISM**

# **AMENAJAREA TERITORIULUI**

# **Nr. / 2022**

**RAPORT DE SPECIALITATE**

Privind aprobarea Planului Urbanistic Zonal

,,REALIZARE ZONĂ DE AGREMENT’’

 Simeria Veche,intravilan,Jud.Hunedoara

iniţiator/beneficiar-SC TRANS MONTANA EXPLO SRL

 Subsemnatul, Nicolae Alin Matiş, în calitate de Arhitect-şef în cadrul Primăriei Oraşului Simeria în, aduc la cunoştinta Consiliului Local al Orasului Simeria că,în urma şedintei de avizare Comisia Tehnica de Amenajare a Teritoriului şi de Urbanism a emis Avizul Arhitectului-şef al oraşului Simeria nr.01 din 17.02.2022.

Subiectul aprobării îl constituie realizarea obiectivului: PUZ-,,REALIZARE ZONĂ DE AGREMENT’’, Simeria Veche, intravilan, Jud.Hunedoara, iniţiator/ beneficiar- SC TRANS MONTANA EXPLO SRL, pe terenul înscris în C.F. nr.69364 Simeria,nr.cad.69364, în suprafaţă totală de 9884 mp., beneficiar fiind SC TRANS MONTANA EXPLO SRL.

Pentru realizarea acestei investiții s-a eliberat Certificatul de urbanism nr.80/11.05.2021, iar documentația depusă pentru aprobarea Planului Urbanistic Zonal cuprinde toate avizele solicitate prin acest certificat.

 Imobilul-teren-este situat în intravilanul localităţii Simeria Veche,conform P.U.Z.aprobat prin HCL nr.91/2012 şi are categoria de folosinţă :arabil intravilan.Terenul va avea destinaţia dată prin PUZ de zonă de agrement cu pensiune P+1+M,vile cazare P+M, anexe P, piscină, restaurant P, terenuri de sport, parcări, zone verzi, alei pietonale şi carosabile.

Accesul la parcela în studiu se realizează din drumul de explatare înscris în CF nr.69270 Simeria.

Bilanțul teritorial propus se compune din:

-teren studiat ………………………….. Stotală= 9884 mp.

-construcţii propuse,terenuri sport………...Scd=2657 mp.

 -alee carosabilă,parcări ………………….. Sc=1610 mp.

- alei pietonale……………………………...Sc=2175 mp.

-zonă verde………………………………..Sc=3441,80 mp.

POT propus=26,88%, max.35%

CUT propus=0,4, max. 0.5

 Regimul de înălţime al construcţiilor propuse este de Parter,P+1+M,P+M

Alimentarea cu energie electrică va fi asigurată prin racordul la reţeaua de alimentare cu energie electrică JT existentă care se află la aprox.500 m, alimentarea cu apă se va realiza prin racord la puţ forat, canalizarea se va deversa într-o fosă septică ecologică propusă, iar agentul termic pentru încălzire şi apă caldă va fi asigurat de centrale electrice şi boilere electrice.

Investiţia aferentă extinderii si/sau racordării la reţelele de utilităţi se va realiza pe cheltuiala beneficiarului.

Planul urbanistic zonal se va aproba de către Consiliul Local al oraşului Simeria conform art.56, alin.6 şi Anexei nr.1 din Legea nr.350/2001 privind amenajarea teritoriului si urbanismul, cu modificările şi completările ulterioare.

În conformitate cu art.nr.56,alin.4 din Legea nr.350/2001 privind amenjarea teritoriului şi urbanismul,republicată,cu modificările şi completările ulterioare: „*perioada de valabilitate a documentaţiilor de amenajare a teritoriuluişi de urbanism se stabileşte de către autoritatea administraţiei publice locale abilitată să aprobe documentaţia, în conformitate cu gradul de complexitate şi cu prevederile acesteia*”, propun ca acest termen sa fie de **5 ani.**

Menţionez că,la documentaţia PUZ au fost anexate documente aferente informării şi consultării publicului,precum şi Raportul aferent acesteia cu nr.2310/15.02.2022, spre însuşire de către Consiliul Local al oraşului Simeria.

În conformitate cu prevederile Legii nr.52/2003 privind transparenţa decizională în administraţia publică locală, proiectul pentru aprobarea PUZ se supune dezbaterii publice, respectiv procedurii de transparenţă decizională.

Faţă de cele mai sus menţionate, consider că iniţiativa este legală, necesară şi oportună .

ARHITECT-ŞEF,

NICOLAE-ALIN MATIŞ

 Întocmit,

 S.U.A.T.P.M.

Dobrota Cristina Ioana